Kannanotto verkkotunnuspolitiikkaan (luonnos 26.5.2004)

Funet väljensi verkkotunnus(domain-nimi)politiikkansa vuonna 2000 sallimalla int-, org-, edu- ja net-nimien rekisteröintiä sekä avaamalla mahdollisuuden kahteen *.fi–tason verkkotunnukseen samalle organisaatiolle. Koska viestintävirasto alkusyksyllä 2003 väljensi verkkotunnusten jakopolitiikkaansa ja muutti toimintakäytäntöjään, on ollut ajankohtaista jälleen tarkistaa Funetin verkkotunnuspolitiikkaa.

Tarkistetussa politiikassa pääasialliset muutokset ovat:
-	Funetin asiakasorganisaatio voi hakea useammankin verkkotunnuksen Viestintävirastolta. Ennen suositeltiin vahvasti vain yhtä.
-	Funet-verkossa olevien IP-osoitteiden käänteisnimipalvelun on osoitettava organisaation pääasialliseen verkkotunnukseen tai muuhun tunnukseen josta pääasiallinen verkkotunnus käy selvästi ilmi. Muutoin ongelmatapausten selvittelyssä on vaikeampi tietää kuka hallinnoi mitäkin osoitteita ja tunnuksia. Aikaisemmin käänteisnimipalvelusta ei sanottu selkeästi mitään.

Edelleen suositellaan vahvasti käytettäväksi vain .fi-tunnuksia; .com tai muiden maiden tunnuksia ei pitäisi käyttää missään tilanteessa. Vain .fi-tunnuksille saa esim. CSC:n tuottamaa varanimipalvelua.

Käsittelyn aikana tuli myös esille, että jäsenorganisaatioilla voi olla tarvetta sisäiseen verkkotunnuspolitiikkaan, mutta työvaliokunta ei katsonut tilannetta vielä kypsäksi suosituksen laatimiseen.

Vuosikokous hyväksyy verkkotunnuspolitiikan uudessa muodossaan.